รัฐบาลไทย-ข่าวทำเนียบรัฐบาล-มหาดไทยสั่งการทุกจังหวัดบูรณาการทุกภาคส่วน และ อปท.ในพื้นที่เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี  เร่งลดปริมาณขยะให้ได้ร้อยละ 5 ในปี 2560
วันจันทร์ที่ 28 พฤศจิกายน 2559
มหาดไทยสั่งการทุกจังหวัดบูรณาการทุกภาคส่วน และ อปท.ในพื้นที่เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี  เร่งลดปริมาณขยะให้ได้ร้อยละ 5 ในปี 2560
มหาดไทยสั่งการทุกจังหวัดบูรณาการทุกภาคส่วน และองค์กรปกครองส่วนท้องถิ่นในพื้นที่
เดินหน้าแผนปฏิบัติการ “ประเทศไทยไร้ขยะ” ตามแนวทาง “ประชารัฐ” ระยะ 1 ปี
เร่งลดปริมาณขยะให้ได้ร้อยละ 5 ในปี 2560
วันนี้ (28พ.ย.59)นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่กระทรวงมหาดไทยโดยกรมส่งเสริมการปกครองท้องถิ่นได้แจ้งให้ทุกจังหวัดดําเนินการจัดการขยะมูลฝอยชุมชนภายใต้โครงการ“จังหวัดสะอาด”โดยอาศัยกลไก“ประชารัฐ”สร้างการมีส่วนร่วมของทุกภาคส่วนในการจัดการขยะมูลฝอยตั้งแต่ต้นทางคือบ้านเรือนของประชาชน ประกอบกับที่ประชุมคณะรัฐมนตรี เมื่อวันที่20กันยายน2559ได้มอบหมายให้กระทรวงมหาดไทยทําหน้าที่กํากับดูแลให้จังหวัดและองค์กรปกครองส่วนท้องถิ่นดําเนินงานเกี่ยวกับการจัดการขยะมูลฝอยตามแผนปฏิบัติการฯ“ประเทศไทยไร้ขยะ”ตามแนวทาง“ประชารัฐ”ระยะ1ปี ให้เกิดผลอย่างเป็นรูปธรรม
เพื่อให้การแก้ไขปัญหาขยะมูลฝอยในจังหวัดเป็นไปด้วยความเรียบร้อยตามมติคณะรัฐมนตรี กระทรวงมหาดไทยจึงได้แจ้งแผนการบริหารจัดการขยะมูลฝอยปี2560ให้ทุกจังหวัดเร่งดําเนินการตามแผนปฏิบัติการ“ประเทศไทยไร้ขยะ”โดยใช้หลัก3Rsคือ การใช้น้อย (Reduce)ใช้ซ้ํา (Reuse)และนํากลับมาใช้ใหม่ (Recycle)เริ่มดําเนินการตั้งแต่ตุลาคม 2559 -กันยายน2560โดยในส่วนกลางได้จัดตั้ง“ศูนย์ปฏิบัติการประเทศไทยไร้ขยะ”ขึ้น เพื่อบูรณาการการทํางานของส่วนราชการที่เกี่ยวข้องกับการจัดการขยะ และจัดทําฐานข้อมูลกลางด้านการขยะมูลฝอยของประเทศ กํากับติดตาม เร่งรัดการปฏิบัติงานของส่วนราชการและจังหวัด รวมทั้งรายงานผลการปฏิบัติงานให้คณะรัฐมนตรีทราบอย่างต่อเนื่อง โดยมีกรมส่งเสริมการปกครองท้องถิ่นเป็นหน่วยงานหลักในการดําเนินงานบูรณาการร่วมกับหน่วยงานอื่นๆ ที่เกี่ยวข้อง
สําหรับการดําเนินงานตามแผนปฏิบัติการ“ประเทศไทย ไร้ขยะ”ระยะ1ปี ในพื้นที่จังหวัด ได้มีการแต่งตั้งคณะทํางานด้านการบริหารจัดการขยะมูลฝอยทั้งในระดับจังหวัด ระดับอําเภอ และระดับองค์ปกครองส่วนท้องถิ่นเป็นกลไกในการขับเคลื่อนงานในพื้นที่ โดยจังหวัดจะทําหน้าที่ชี้แจงทําความเข้าใจแนวทางการบริหารจัดการขยะมูลฝอยของจังหวัดให้กับทุกภาคส่วนในพื้นที่ได้รับทราบและจัดทําแผนปฏิบัติการในระดับจังหวัดให้สอดคล้องกับเป้าหมายของแผนปฏิบัติการฯ รวมทั้งจัดทําบันทึกข้อตกลงความร่วมมือร่วมกันระหว่างส่วนราชการและองค์กรปกครองส่วนในพื้นที่ โดยกําหนดมาตรการที่จะดําเนินการเพื่อแก้ไขขยะมูลฝอยในจังหวัดทั้งขยะใหม่และขยะเก่า เช่น การรณรงค์ประชาสัมพันธ์และการจัดกิจกรรมลดและคัดแยกขยะภายใต้หลัก3RsการจัดกิจกรรมKick offสร้างประเทศสะอาดภายใต้สโลแกน “Thailand claening day” การจัดกิจกรรมbig cleaningช่วยกันทําให้พื้นที่สาธารณะ ตลาด ถนนสายหลัก สายรองมีความสะอาดและเป็นระเบียบเรียบร้อย กิจกรรมการตรวจตลาดสะอาดตามมาตรฐานสากล กิจกรรมในโรงเรียน เช่น ธนาคารขยะในโรงเรียน เป็นต้น ในส่วนของการจัดการกับขยะเก่าจะมีการสํารวจข้อมูลปริมาณและการจัดการขยะมูลฝอย ในพื้นที่เพื่อจัดทําฐานข้อมูลที่ถูกต้องเพื่อนํามาใช้บริหารจัดการขยะต่อไป
รองปลัดกระทรวงมหาดไทย กล่าวเพิ่มเติมว่า แผนปฏิบัติการ“ประเทศไทย ไร้ขยะ”ตั้งเป้าลดปริมาณขยะที่เข้าสู่ระบบกําจัดที่ปลายทางให้ลดลงร้อยละ5เมื่อเทียบกับปี2559และให้มีชุมชน/หมู่บ้านต้นแบบในการบริหารจัดการขยะมูลฝอยและขยายผลให้ได้ร้อยละ40ของชุมชนหรือหมู่บ้านในจังหวัดภายในปี2560โดยกระทรวงมหาดไทยจะติดตามผลการดําเนินงานตามแผนฯ และข้อเสนอต่างๆ ตลอดจนปัญหาอุปสรรคเพื่อเสนอต่อคณะรัฐมนตรีทราบ และจะมีการสรุปถอดบทเรียนการบริหารจัดการขยะมูลฝอยในจังหวัดเพื่อวางแผนดําเนินงานในปีต่อไปด้วย.